Claus Lien

Claus Olsen Lien (1882–1959) var gårdbruker på Lien Østre, meieribestyrer og lokalpolitiker (Bondepartiet) i tidligere Bjugn kommune i Trøndelag. Han var ordfører i Bjugn kommune fra 1926 til 1931. Han var utdannet som meierist i Norge og Danmark, og var bestyrer ved Ytterøy ysteri 1907–20, og Furunes meieri fra 1929 til 1945.

Han giftet seg i 1913 med Barbro Sandstad (1879-1970) fra Ytterøy. Hun var barnebarn av ordfører og stortingsmann Anders Sandstad og søskenbarn av Halvor Bachke Guldahl. Ekteparet Lien flyttet fra Ytterøy til Bjugn  i 1920, og overtok heimgarden hans. Barbro og Claus Lien fikk fem barn, hvorav bare ett overlevde dem.

Lien hadde tillitsverv i Bjugn Sparebank og Bjugn Sparekasse, og var en av stifterne og lederne i baptistmenigheten i Bjugn. Han var bror av Rasmus Lien, eventyreren som ble rik under gullgraving i Sør-Afrika, og investerte i etableringen av Bjugn Sildoljefabrik i 1911.

Referanser 

Ordførere i Bjugn
Sp-ordførere i Trøndelag